C 132/208
DA
Den Europæiske Unions Tidende
24.3.2022
Torsdag den 7. oktober 2021
P.
der henviser til, at det etiopiske udenrigsministerium den 30. september 2021 erklærede syv FN-ansatte (fra UNICEF, FN's Højkommissariat for Menneskerettigheder (OHCHR) og UNOCHA) personae non gratae i Etiopien;
Q.
der henviser til, at der har været uregelmæssige begrænsninger og nedlukning af internettet og telekommunikation i Tigray og naboregionerne; der henviser til, at journalister er blevet angrebet, og at flere mediers licenser er blevet suspenderet, hvilket indskrænker mulighederne for at overvåge situationen på stedet; der henviser til, at grundlæggende tjenesteydelser, herunder elektricitets- og banktjenester, fortsat er begrænsede;
R.
der henviser til, at den nuværende situation med ustabilitet i Etiopien er et resultat af en lang historie med etnisk splittelse og etniske spændinger;
S.
der henviser til, at Etiopiens enhed som en multietnisk stat er af stor betydning for stabiliteten i regionen og det afrikanske kontinent som helhed;
T.
der henviser til, at Etiopien med en befolkning på over 110 millioner mennesker og strategisk beliggende nær Afrikas Horn er et centralt land på det afrikanske kontinent og en potentiel partner af strategisk betydning for EU og dets medlemsstater;
U.
der henviser til, at EU som verdens førende humanitære donor fortsat står i solidaritet med dem, der har behov for hjælp gennem dets humanitære bistand; der henviser til, at EU fra begyndelsen af konflikten i Etiopien fortsat konsekvent har slået til lyd for fuld og uhindret humanitær adgang i overensstemmelse med den humanitære folkeret;
V.
der henviser til, at den nyligt vedtagne meddelelse om EU's humanitære indsats tager sigte på at styrke de processer, der konsekvent sætter fremme og anvendelse af den humanitære folkeret i centrum for vores optræden udadtil;
W. der henviser til, at instrumentet for naboskab, udviklingssamarbejde og internationalt samarbejde (NDICI — Et Globalt Europa) betragter menneskelig udvikling, regeringsførelse og fredsopbygning i Etiopien som prioriterede indsatsområder, idet 65 % af det flerårige vejledende program er afsat til disse områder; X.
der henviser til, at Kommissionen har medtaget humanitære aktioner til en værdi af 5 mio.
EUR i Amhara og Afar med det formål at håndtere krisens seneste udvikling som en del af den samlede humanitære bistand, der allerede er blevet mobiliseret og lavet aftaler om i 2021, og der beløber sig til 53,7 mio.
EUR, til støtte for mennesker i nød i Etiopien; der henviser til, at der er blevet mobiliseret 118 mio.
EUR til bistand til Tigray og etiopiske flygtninge i Sudan; der henviser til, at EU som følge af den igangværende konflikt har udskudt budgetstøtteudbetalingerne til Etiopien;
Y.
der henviser til, at EU i september 2021 forsøgte at organisere en humanitær luftbro gennem Kommissionens Generaldirektorat for Civilbeskyttelse og Humanitære Bistandsforanstaltninger på Europæisk Plan (GD ECHO) med henblik på at levere hårdt tiltrængte humanitære varer til Tigray-regionen, men stod over for store forhindringer fra den etiopiske regering; der henviser til, at der som følge heraf kun blev gennemført én humanitær flyvning via EU-luftbroen, og at kun en lille del af den humanitære fragt blev leveret;
Z.
der henviser til, at EU den 21. juni 2021 udnævnte Annette Weber til EU's nye særlige repræsentant for Afrikas Horn; der henviser til, at den finske udenrigsminister Pekka Haavisto efter mandat fra NF/HR besøgte regionen to gange tidligere i år for at drøfte den aktuelle krise i Etiopien og dens regionale konsekvenser;
AA. der henviser til, at Den Afrikanske Union den 26. august 2021 udnævnte den tidligere nigerianske præsident Olusegun Obasanjo til mægler for konflikten; AB. der henviser til, at Etiopiens nyetablerede regering i december 2018 oprettede Den Etiopiske Forsoningskommission og Fredsministeriet; der henviser til, at begge institutioner hidtil ikke har levet op til deres oprindelige mandat til at fremme fred og forebygge og løse væbnede konflikter i Etiopien i det vanskelige miljø efter deres oprettelse; AC. der henviser til, at det etiopiske velstandsparti under ledelse af Abiy Ahmed under den igangværende konflikt erklærede sig selv som vinder af et parlamentsvalg, der blev boykottet, og hvis resultat blev underkendt af nogle af oppositionspartierne; der henviser til, at der ikke var nogen valgproces i Tigray; der henviser til, at EU ikke udsendte en valgobservationsmission;